ที่รัฐสภาเมื่อเช้าวันเดียวกัน มีการประชุมวุฒิสภา ซึ่งได้มีการตั้งกระทู้ถามสด เรื่องการระบาดของไข้หวัดนก โดยมี พ.ต.ท.ทักษิณ ชินวัตร นายกรัฐมนตรี เดินทางไปร่วมประชุมเพื่อตอบกระทู้สด ระหว่างที่นายกรัฐมนตรี เดินทางไปถึงรัฐสภา มีนายบรรจง แซ่อึ้ง แกนนำผู้เลี้ยงไก่รายย่อยของจังหวัดนครปฐม บุกเข้าประชิดตัวนายกรัฐมนตรี ยื่นหนังสือขอให้รัฐบาลช่วยเหลือผู้เลี้ยงไก่รายย่อย ท่ามกลางความตกใจของบรรดาเจ้าหน้าที่รักษาความปลอดภัย รวมทั้งนายกรัฐมนตรี